b'\n_START_ARTICLE_\nAntoni Gaud\xc3\xad\n_START_SECTION_\nBiografija\n_START_PARAGRAPH_\nAntonio gim\xc4\x97 neturtingoje miestie\xc4\x8di\xc5\xb3 \xc5\xa1eimoje, Reus miesto apylink\xc4\x97se, Taragonos apskrityje, Katalonijoje. Ten ir praleido savo vaikyst\xc4\x99. \xc5\xa0eimoje, be jauniausiojo Antoni, buvo dar trys broliai ir sesuo, kurie visi iki 1879\xc2\xa0m. mir\xc4\x97. Antoni nuo ma\xc5\xbeens sirgo reumatu, kent\xc4\x97 stiprius s\xc4\x85nari\xc5\xb3 skausmus. \xc5\xa0ie negalavimai j\xc4\xaf lyd\xc4\x97jo ir vis\xc4\x85 likus\xc4\xaf gyvenim\xc4\x85. Antoni vis\xc4\x85 gyvenim\xc4\x85 buvo neved\xc4\x99s._NEWLINE_B\xc5\xabdamas 17 met\xc5\xb3, persik\xc4\x97l\xc4\x97 \xc4\xaf Barselon\xc4\x85, planavo prad\xc4\x97ti architekt\xc5\xabros studijas. D\xc4\x97l l\xc4\x97\xc5\xa1\xc5\xb3 tr\xc5\xabkumo nuo 1870\xc2\xa0m. dirbo brai\xc5\xbeytoju ir kit\xc5\xb3 architekt\xc5\xb3 pad\xc4\x97j\xc4\x97ju; tai leido jam susipa\xc5\xbeinti su keletu \xc5\xbeymi\xc5\xb3 statytoj\xc5\xb3._NEWLINE_1878\xc2\xa0m. baig\xc4\x97 architekt\xc5\xabros studijas. Ankstyvojoje A. Gaudi k\xc5\xabryboje, jo darbai priskiriami modernui, buvo itin gausiai dekoruojami. K\xc5\xabrybos savitum\xc4\x85 i\xc5\xa1kart pasteb\xc4\x97jo turtingi prekybininkai, kurie \xc5\xbeav\xc4\x97josi jauno menininko moderniomis, eleganti\xc5\xa1komis formomis ir dekoracijomis. Vienas i\xc5\xa1 j\xc5\xb3, Eusebi Guell, tapo Antonio Gaudi pagrindiniu klientu ir r\xc4\x97m\xc4\x97ju. Pastarajam A. Gaudi suprojektavo tokius pastatus kaip, Guell Pavilions, Guell Palace, Park Guell, Guell Bodegas. Barselonoje 1890\xc2\xa0m. pasta\xc4\x8dius Palau G\xc3\xbcell r\xc5\xabmus, A. Gaudi tapo pa\xc4\x8diu \xc5\xbeymiausiu miesto architektu. Paskutiniais gyvenimo metais dirbo projektuodamas \xc5\xbeymiausi\xc4\x85 k\xc5\xabrin\xc4\xaf\xc2\xa0\xe2\x80\x93 \xc5\xa0v. \xc5\xa0eimynos ba\xc5\xbeny\xc4\x8di\xc4\x85._NEWLINE_A. Gaudi 1926\xc2\xa0m. bir\xc5\xbeelio 7 d. i\xc5\xa1\xc4\x97jus pasivaik\xc5\xa1\xc4\x8dioti, jis buvo partrenktas tramvajaus. Gaudi nesulauk\xc4\x97 skubios pagalbos, kadangi d\xc4\x97l skurd\xc5\xbei\xc5\xb3 drabu\xc5\xbei\xc5\xb3 ir dokument\xc5\xb3 stokos jis buvo palaikytas elgeta. Galiausiai policijos pareig\xc5\xabnas A. Gaudi nuve\xc5\xbe\xc4\x97 \xc4\xaf Sant Pau ligonin\xc4\x99, kurioje jis gavo primityvi\xc4\x85 pagalb\xc4\x85. Iki tol, kai Sagrada Fam\xc3\xadlia, Mos\xc3\xa9n Gil Par\xc3\xa9s, kapelionas atpa\xc5\xbeino Gaudi kit\xc4\x85 dien\xc4\x85, jo sveikata buvo smarkiai pablog\xc4\x97jusi, kad pager\xc4\x97t\xc5\xb3 d\xc4\x97l papildomo gydymo. Antoni Gaudi mir\xc4\x97 bir\xc5\xbeelio 10 d. Dvi dienos po mirties Gaudi buvo palaidotas Barselonos \xc5\xa0v. \xc5\xa0eimynos ba\xc5\xbeny\xc4\x8dios kriptoje.'